**PEETRI KOOLI**

**HOOLEKOGU KOOSOLEKU**

**PROTOKOLL**

Aeg: 26.10.2022

Koht: Peetri Koolimaja

Kell: 18.00-20.00

Osalejad: Aile Krass, Liisi Sakkool, Ene Pappel, Merlyn Sirelbu, Triin Majori, Kristel Saar

Puudu: Ann Raukas, Triin Tippi, Ireen Lehtmets

Päevakord:

1. Hoolekogu esimehe, aseesimehe ja protokollija valimine.
2. Peetri lasteaia laste toiduraha päevamaksumuse tõstmine.
3. Informatsioonid.
   * + 1. **Hoolekogu esimehe, aseesimehe ja protokollija valimine**

Ettepanek :

Esimeheks: Triin Majori.

Aseesimees, protokollija Liisi Sakkool.

Hääletamine: Kõik poolt.

**OTSUSTATI:**

**hoolekogu esimees on Triin MAJORI. Aseesimees ja protokollija on Liisi SAKKOOL.**

* + - 1. **Peetri lasteaia laste toiduraha päevamaksumuse tõstmine**

Toimus arutelu hinnakallinemise teemadel, arutleti millised hinnad on ümberkaudsetes lasteaedades. Triin Tippi esitas kirjaliku ettepaneku tõsta toiduraha päevamaksumuseks 2.10€.

Hääletus: Kõik poolt

**OTSUSTATI:**

Kinnitada alates 1. detsembrist 2022 lasteaialaste **toiduraha maksumuseks 2.10€**

* + - 1. **Informatsioonid**

3.1. Küttesüsteem

Getter: Hetkel on toimumas kooli ja lasteaia katlamaja vahetus, läheme üle Järva Halduse teenusele ja kütma hakatakse pelletiga. Selle nädala lõpuks peaks olema soe jälle majas tagasi.

3.2. Projektinädal

Getter: 24. oktoobril toimus koolis õpetajatel arutelu seoses projektinädalaga. Kui eelnevalt on olnud projektinädal terve nädala, siis sel korral toimetame 2 päeva raames, mis siis on intensiivsemad kui tavapäraselt on olnud. Teemaks on rahatarkus, ettevõtlik kool ja kui mahub siis ka tervislik toitumine.

3.3. Tunnustamise korrad

Getter: Peetri kooli õpilaste ja Peetri kooli töötajate tunnustamise kord. Annan teile tooriku kaasa saate vaadata ja märku anda, mida võiks lisada mida välja jätta. Tahaksime selle novembris ära kinnitada.

3.4. Jõulupakid

Getter: Sel aastal jõulupakkidena kommipakke ei tee. Lapsevanematele küsimustikku ka ei tee, kuna seal niipalju eriarvamusi ja tekitab ainult tüli. Kingipakid peab tegema kooli eelarvest, summa pigem väike, millega majandada saame.

**Lastevanemate esindaja ettepanek: Lasteaia lapsevanem teeb ise jõulupaki enda lapsele, kingitus peab mahtuma lasteaia poolt antud kinkepakendisse. Sisu on vaba. Kingipakke lasteaias EI AVATA!**

**Koolilaste seas tehakse novembri esimeses pooles küsitlus, kas lapsevanem teeb kommipaki või loosipaki, osalevad ka kõik õpetajad. Kui lapsed otsustavad kommipaki kasuks, siis tellime koos aga lapsevanem tasub paki eest.**

**OTSUS: Kõik poolt**

Merlyn: Kas sel aastal päkapikud käivad lasteaias? Eelmisel aastal lapsevanemad täitsid susse igapäevaselt.

Ene: Igapäevaselt päkapikud käima ei hakka teeme korra nädalas, esmaspäeviti. Teeme koostööd köögiga.

Getter: Kui kool enam lastele pakke ei tee, siis saaksime selle raha eest advendipakke teha rühmadele (lauamäng, puzzlesid jne). Saame soetada ka väikesed yummikommi (tervislikud maiused) pakid, mille saab jõuluvana lastele kätte anda jõulupeol.

3.5 Edasine töökorraldus hoolekogus

Triin: Getter saadab tutvumiseks kõigile lasteaia õppekava, tegevuskava ja kodukord on kodulehel olemas. Need siis kõigil läbi vaadata ja saame arvamuse anda antud dokumentide kohta. Järgmisel korral teeme ka hoolekogu töökorra, esialgse plaani kohaselt teeksime 4 koosolekut aastas.

3.6 Järva-Jaani koolibuss kaob ära – lahendus puudub. Edasiste variantidena sotsiaaltransport, piirkonnajuht sõidutab või tellitakse Vahuri buss kuniks Järva-Jaanis väiksem buss ostetakse. Kas mõjutab laste tööõpetuse tundide liikumist?

Getter: Vallast saame 27.10 vastuse, kuidas transport hakkab toimuma

3.7 Kas trenne lisandub lasteaias?

Getter: Aili Vaasli koormus tõuseb 1.jaanuarist.2023.a., siis saab suurtega ka spordisaali tulla. Väikestega tehakse lasteaia saalis.

3.8 Getter: Lasteaia abi osas vallaga läbirääkimised, Suur Peeter rühma lisa abi, on raske hetkel.

3.9 Kristel: Eripedagoog tegi vaatlusi, millal tuleb tagasiside?

Ene: Kui kõik lapsed vaadeldud, siis Ede annab tagasiside lastevanematele

3.10 Aile: Lasteaia remont 2023 aastal- välisfassaadi soojustus, akende vahetused jmt. Kas ikka tuleb?

Getter: 2023 aasta lõpuks peab olema tehtud.

3.11 Merlyn: Lasteaia ruumide üldine seisukord, põrandad halvas seisus, ebatervislik lastele. Kas saaks uuendust?

Getter: polnud probleem ennem minuni jõudnud, vaatame, mis teha annab.

3.12 Merlyn: Peetrikeste väikeste ala/ aia loomine.

Ene: Enne ei saa kui maja remont tehtud, aed olemas.

3.13 Talvine hooldus- mida teha, et ei oleks nii libe? Just parklast lapse peaukseni viimine jmt. Miks pole majahoidjat? Kas oleks mõeldav selline koht luua? Ka muu hoovi korrashoid? Muru niitmine? Praeguse teenusega ei olda rahul. Peetri piirkond viimastel aastatel tagaplaanile jäetud.

3.14 Töötajate parkla mure. Vara tööle, siis ei saa hange parkida ja samal päeval parkla ka autode tõttu lükkamata. Lahendust vaja.

Getter: Tehakse uus asutus (eeldatava nimega Järva haldus), siis äkki läheb paremaks, kogu majandamine võetakse halduse alla.

3.14 Aile: Lasteaia suvine puhkus, kas saaks sel korral nii planeerida, et üks päev enne laste tulekut oleks töötajad tööl.

Getter: Planeerime ikka 28 päeva järjest puhkust, nii saavad kõik oma puhkuse kätte. Lapsevanemad ei taha väga märkida kes jätab lapsed suveks koju või mitte. Nii raske graafikuid teha ja vahest 5 inimest tööl kohal paar last ainult. Ja saab teha graafikuga nii, et osadel lõppeb varem puhkus ja saavad tulla üks päev enne laste tulekut tööle.

Juhatas ja protokollis Hoolekogu esimees

*/digitaalselt allkirjastatud/ /digitaalselt allkirjastatud/*

Getter Klaas Triin Majori